贫居闹市无人问，富在深山有远亲。人情当慎初相见，到老终无怨恨心。白马红缨彩色新，不是亲家强来亲。一朝马死黄金尽，亲者如同陌生人。青草发时便盖地，运通何须觅故人。但能依理求生计，何必欺心作恶人。人为才狡辩人心，高山流水向古今。莫做亏心侥幸事，自然灾患不来侵。人要人死天不肯，天要人死有何难。我见几家贫了富，几家富了又还贫。三口气在千般用，一旦无常万事休。人见利而不见害，鱼见食而不见钩。是非只为多开口，烦恼皆因强出头。平生正直无私心，问甚天公饶不饶。猛虎不在当道卧，困龙也有上天时。临崖勒马收缰晚，船到江心补漏迟。家业有时长来往，还钱长记借钱时。金凤未动蝉先觉，暗算无常死不知。青山只会明古今，绿水何曾洗是非。常将有时思无时，莫到无时思有时。善恶到头终有报，只是来早与来迟。蒿蓬隐藏灵芝草，淤泥陷着紫金盆。劝君莫做亏心事，古往今来放过谁。山寺日高僧未起，算来名利不如闲。欺心莫赌洪誓愿，人与世情朝朝随。人生稀有七十余，多少风光不同居。长江一去无回浪，人老何曾再少年。大道劝人三件事，戒酒除花莫赌钱。言多语失皆因酒，义断亲疏只为钱。有事但逢君子说，是非休听小人言。妻贤何愁家不富，子孝何须父向前。心好家门生贵子，命好何须靠祖田。侵人田土骗人钱，荣华富贵不多年。莫道眼前无报应，分明折在子孙边。酒逢知己千杯少，话不投机半句多。衣服破时宾客少，识人多处是非多。草怕严霜霜怕日，恶人自有恶人磨。月过十五光明少，人到中年万事和。良言一句三冬暖，恶语伤人六月寒。雨里深山雪里烟，看事容易做事难。无名草木年年发，不信男儿一世寒。若不与人行方便，念尽弥陀总是空。少年休笑白头翁，花开能有几时红。越奸越狡越贫穷，奸狡原来天不容。富贵若从奸狡得，世间呆汉喝西风。忠臣不事二君主，烈女不嫁二郎夫。小人狡猾心肠歹，君子公平托上苍。一字千金价不多，会文会算有谁过。身小会文国家用，大汉空长作什么。